Prick-testi

Prick-testi eli ihopistokoe on allergiatutkimus, jossa potilaan iho altistetaan erilaisille allergeeneille lansetilla pistetyn pienen reiän kautta. 

Testillä saadaan tietoa välittömästä IgE-välitteisestä allergisesta reaktiosta. Positiivisena kontrollina käytetään histamiinia ja negatiivisena kontrollina allergeenien pohjaliuosta. Välitön IgE-välitteinen reaktio kehittyy noin 15 minuutin kuluessa, jolloin iholle syntyneet paukamat mitataan. Yli 3 mm nokkospaukamat viittaavat merkittävään allergiseen IgE-välitteiseen reaktioon.

Suomessa allergeenien perussarjaan kuuluu usein koivu (Betula), timotei (Phleum pratense), nurminata (Festuca pratensis), pujo (Artemisia vulgaris), Cladosporium herbarum -home, koira, kissa, hevonen ja Dermatophagoides pteronyssimus -pölypunkkiAlexander Salava (2018). Ihotautien diagnostiset kokeet. Lääkärin käsikirja. Duodecim Kustannus Oy.. Allergeenit valitaan oirekuvan mukaan.

 Lähteet 

Luokka:Allergiat
Luokka:Diagnostiset tutkimukset